《金匮要略》  
脏腑经络先后病脉证第一：1、2、14、15、16、17

痉湿暍病脉证治第二：11、12、13、14、18、20、21、22、26

百合狐惑阴阳毒病证治第三：1、5、10、13、14

中风历节病脉证并治第五：2（下）、8、10

血痹虚劳病脉证并治第六：2、3、8、13、15、16、17、18

肺痿肺痈咳嗽上气病脉证治第七：1、5、6、10、11、12、13、14

胸痹心痛短氣病脉證治第九：1、3、4、5、9

腹满寒疝宿食病脉证治第十：2、3、9、10、11、12、13、14、15、17（下）、18、19

五脏风寒积聚病脉证并治第十一：7、15、16

痰饮咳嗽病脉证并治第十二：2、15、16、17、18、22、23、24、25、28、30

消渴小便利淋病脉证并治第十三：3、4、5、10、12、13

水气病脉证并治第十四：1、5、10、11、18、22、23、24、25、27、32

黄疸病脉证并治第十五：1、2、13、15、18、19、21、22

惊悸吐衄下血胸满瘀血病脉证治第十六：10、11、14、15、16、17

呕吐哕下利病脉证治第十七：5、8、9、10、12、14、15、16、17、21、23、42、43

疮痈肠痈浸淫病脉证并治第十八：3、4

妇人妊娠病脉证并治第二十：2、3、4、5、6

妇人产后病脉证治第二十一：4、5、6、9、11

妇人杂病脉证并治二十二：1、5、6、9、17、18、19

脏腑经络先后病脉证第一

问曰：上工治未病，何也？师曰：夫治未病者，见肝之病，知肝传脾，当先实脾，四季脾王不受邪，即勿补之。中工不晓相传，见肝之病，不解实脾，惟治肝也。

夫肝之病，补用酸，助用焦苦，益用甘味之药调之。酸入肝，焦苦入心，甘入脾。脾能伤肾，肾气微弱，则水不行；水不行，则心火气盛；心火气盛，则伤肺，肺被伤，则金气不行；金气不行，则肝气盛。故实脾，则肝自愈。此治肝补脾之要妙也。肝虚则用此法，实则不在用之。

经曰：虚虚实实，补不足，损有余，是其义也。余藏准此。【01】

夫人禀五常，因风气而生长，风气虽能生万物，亦能害万物，如水能浮舟，亦能覆舟。若五藏元真通畅，人即安和。客气邪风，中人多死。千般疢难，不越三条；一者，经络受邪，入藏府，为内所因也；二者，四肢九窍，血脉相传，壅塞不通，为外皮肤所中也；三者，房室、金刃、虫兽所伤。以此详之，病由都尽。

若人能养慎，不令邪风干杵经络，适中经络，未流传藏府，即医治之，四肢才觉重滞，即导引、吐纳、针灸、膏摩，勿令九窍闭塞；更能无犯王法、禽兽灾伤，房室勿令竭乏，服食节其冷、热、苦、酸、辛、甘，不遗形体有衰，病则无由入其腠理。腠者，是三焦通会元真之处，为血气所注；理者，是皮肤藏府之纹理也。【02】

问曰：病有急当救里救表者，何谓也？师曰：病，医下之，续得下利清谷不止，身体疼痛者，急当救里；后身体疼痛，清便自调者，急当救表也。【14】

夫病痼疾加以卒病，当先治其卒病，后乃治其痼疾也。【15】

师曰：五藏病各有所得者愈，五藏病各有所恶，各随其所不喜者为病。病者素不应食，而反暴思之，必发热也。【16】

夫诸病在藏欲攻之，当随其所得而攻之，如渴者，与猪苓汤。余皆仿此。【17】

痉湿喝病脉证第二

太阳病，其证备，身体强，几几然，脉反沉迟，此为痉，栝蒌桂枝汤主之。（11）

太阳病，无汗而小便反少，气上冲胸，口噤不得语，欲作刚痉，葛根汤主之。（12）

痉为病（一本痉字上有刚字），胸满，口噤，卧不着席，脚挛急，必齘齿，可与大

承气汤。（13）

湿病 太阳病，关节疼痛而烦，脉沉而细（一作缓）者，此名湿痹（《玉函》云中湿）。湿痹之候，小便不利，大便反快，但当利其小便。（14）

风湿相搏，一身尽疼痛，法当汗出而解，值天阴雨不止，医云此可发汗，汗之病不愈者，何也？盖发其汗，汗大出者，但风气去，湿气在，是故不愈也。若治风湿者，发其汗，但微微似欲出汗者，风湿俱去也。【18】

湿家身烦疼，可与麻黄加术汤发其汗为宜，慎不可以火攻之。【20】

病者一身尽疼，发热，日晡所剧者，名风湿。此病伤于汗出当风，或久伤取冷所致也。可与麻黄杏仁薏苡甘草汤。【21】

风湿，脉浮、身重，汗出恶风者，防己黄芪汤主之。【22】

 暍病 太阳中热者，暍是也。汗出恶寒，身热而渴，白虎加人参汤主之。（26）

百合狐惑阴阳毒病证治第三

论曰：百合病者，百脉一宗，悉致其病也。意欲食复不能食，常默默，欲卧不能卧，欲行不能行，欲饮食，或有美时，或有不用闻食臭时，如寒无寒，如热无热，口苦，小便赤，诸药不能治，得药则剧吐利，如有神灵者，身形如和，其脉微数。【01】

 百合病，不经吐、下、发汗，病形如初者，百合地黄汤主之。【05】

狐惑之为病，状如伤寒，默默欲眠，目不得闭，卧起不安，蚀于喉为惑，蚀于阴为狐，不欲饮食，恶闻食臭，其面目乍赤、乍黑、乍白。蚀于上部则声喝，甘草泻心汤主之。（10）

 病者脉数，无热，微烦，默默但欲卧，汗出，初得之三、四日，目赤如鸠眼；七、八日，目四眦黑。若能食者，脓已成也，赤小豆当归散主之。（13）

阳毒之为病，面赤斑斑如锦纹，咽喉痛，唾脓血。五日可治，七日不可治，升麻鳖甲汤主之。（14）

中风历节病脉证并治第五：2（下）

邪在于络，肌肤不仁；邪在于经，即重不胜；邪入于腑，即不识人；邪入于脏，舌即难言，口吐涎。【02】

诸肢节疼痛，身体魁羸，脚肿如脱，头眩短气，温温欲吐，桂枝芍药知母汤主之。【08】

病历节不可屈伸，疼痛，乌头汤主之。【10】

血痹虚劳病脉证并治第六：

血痹阴阳俱微，寸口关上微，尺中小紧，外证身体不仁，如风痹状，黄芪桂枝五物汤主之。【02】

夫男子平人，脉大为劳，极虚亦为劳。【03】

夫失精家，少腹弦急，阴头寒，目眩（一作目眶痛），发落，脉极虚芤迟，为清谷、亡血、失精。脉得诸芤动微紧，男子失精，女子梦交，桂枝加龙骨牡蛎汤主之。【08】

虚劳里急，悸，衄，腹中痛，梦失精，四肢酸疼，手足烦热，咽干口燥，小建中汤主之。【13】

（于小建中汤内加黄芪一两半，余依上法．气短胸满者加生姜，腹满者去枣，加茯苓一两半；及疗肺虚损不足，补气加半夏三两）

虚劳腰痛，少腹拘急，小便不利者，八味肾气丸主之。【15】 虚劳诸不足，风气百疾，薯蓣丸主之。【16】 虚劳虚烦不得眠，酸枣仁汤主之。【17】

五劳虚极羸瘦，腹满不能饮食，食伤、忧伤、饮伤、房室伤、饥伤、劳伤、经络营卫气伤，内有干血，肌肤甲错，两目黯黑。缓中补虚，大黄  虫丸主之。【18】

肺痿肺痈咳嗽上气病脉证治第七：

肺痿

曰：寸口脉数，其人咳，口中反有浊唾涎沫者何？师曰：为肺痿之病，若口中辟辟燥，咳即胸中隐隐痛，脉反滑数，此为肺痈，咳唾脓血。

脉数虚者为肺痿，数实者为肺痈。【01】

肺痿吐涎沫而不咳者，其人不渴，必遗尿，小便数，所以然者，以上虚不能制下故也。此为肺中冷，必眩，多涎唾，甘草干姜汤以温之。若服汤已渴者，属消渴。【05】

咳而上气，喉中水鸡声，射干麻黄汤主之。【06】

火逆上气，咽喉不利，止逆下气者，麦门冬汤主之。【10】 肺痈，喘不得卧，葶苈大枣泻肺汤主之。（11）

咳而胸满，振寒脉数。咽干不喝，时出浊唾腥臭，久久吐脓如米粥者，为肺痈，桔梗汤主之。（12）

咳而上气，此为肺胀，其人喘，目如脱状，脉浮大者，越婢加半夏汤主之。【13】

 肺胀，咳而上气，烦躁而喘，脉浮者，心下有水，小青龙加石膏汤主之。【14

胸痹心痛短氣病脉證治第九：

 胸痹

师曰：夫脉当取太过不及，阳微阴弦，即胸痹而痛，所以然者，责其极虚也。今阳虚知在上焦，所以胸痹、心痛者，以其阴弦故也。【01】

 胸痹之病，喘息咳唾，胸背痛，短气，寸口脉沉而迟，关上小紧数，栝蒌薤白白酒汤主之。【03】

胸痹不得卧，心痛彻背者，栝蒌薤白半夏汤主之。【04】

胸痹心中痞，留气结在胸，胸满，胁下逆抢心，枳实薤白桂枝汤主之；人参汤亦主之。【05】

 心痛彻背，背痛彻心，乌头赤石脂丸主之。【9】

腹满寒疝宿食病脉证治第十17（下）

 病者腹满，按之不痛为虚，痛者为实，可下之。舌黄未下者，下之黄自去。【02】 腹满时减，复如故，此为寒，当与温药。【03】

病腹满，发热十日，脉浮而数，饮食如故，厚朴七物汤主之。【09】

腹中寒气，雷鸣切痛，胸胁逆满，呕吐，附子粳米汤主之。【10】

 痛而闭者，厚朴三物汤主之。【11】

按之心下满痛者，此为实也，当下之，宜大柴胡汤。【12】

腹满不减，减不足言，当须下之，宜大承气汤。【13】

心胸中大寒痛，呕不能饮食，腹中寒，上冲皮起，出见有头足，上下痛而不可触近，大建中汤主之。【14】

胁下满痛，其脉紧弦，此寒也，以温药下之，宜大黄附子汤。【15】

 寒疝 寒疝绕脐痛，若发则白汗出，手足厥冷，其脉沉紧者，大乌头煎主之。【17】

寒疝腹中痛，及胁痛里急者，当归生姜羊肉汤主之。【18】

寒疝腹中痛，逆冷，手足不仁，若身疼痛，灸刺诸药不能治，抵当乌头桂枝汤主之。【19】

五脏风寒积聚病脉证并治第十一：

肝着，其人常欲蹈其胸上，先未苦时，但欲饮热，旋覆花汤主之。【7】

趺阳脉浮而涩，浮则胃气强，涩则小便数，浮涩相搏，大便则坚，其脾为约，麻子仁丸主之。【15】

肾著之病，其人身体重，腰中冷，如坐水中，形如水状，反不渴，小便自利，饮食如故，病属下焦，身劳汗出，衣（一作表）里冷湿，久久得之，腰以下冷痛。腹重如带五千钱，甘姜苓术汤主之。【16】

痰饮咳嗽病脉证并治第十二：

问曰：四饮何以为异？师曰：其人素盛今瘦，水走肠间，沥沥有声，谓之痰饮；饮后水流在胁下，咳唾引痛，谓之悬饮；饮水流行，归于四肢，当汗出而不汗出，身体疼重，谓之溢饮；咳逆倚息，短气不得卧，其形如肿，谓之支饮。【2】

 病痰饮者，当以温药和之。【15】

心下有痰饮，胸胁支满，目眩，苓桂术甘汤主之。【16】

夫短气有微饮，当从小便去之，苓桂术甘汤主之；肾气丸亦主之。【17】

病者脉伏，其人欲自利，利反快，虽利，心下续坚满，此为留饮欲去故也，甘遂半夏汤主之。【18】

病悬饮者，十枣汤主之。【22】

病溢饮者，当发其汗，大青龙汤主之；小青龙汤亦主之。【23】

膈间支饮，其人喘满，心下痞坚，面色黧黑，其脉沉紧，得之数十日，医吐下之不愈，木防己汤主之。虚者即愈，实者三日复发，复与不愈者，宜木防己汤去石膏加茯苓芒硝汤主之。【24】

心下有支饮，其人苦冒眩，泽泻汤主之。【25】

呕家本渴，渴者为欲解，今反不渴，心下有支饮故也，小半夏汤主之（《千金》云：小半夏加茯苓汤）。【28】

卒呕吐，心下痞，膈间有水，眩悸者，小半夏加茯苓汤主之。【30】

消渴小便不利淋病脉证并治第十三：

男子消渴，小便反多，以饮一斗，小便一斗，肾气丸主之。【3】

 脉浮，小便不利，微热消渴者，宜利小便发汗，五苓散主之。【4】

渴欲饮水，水入则吐者，名曰水逆，五苓散主之。【5】

 小便不利者，有水气，其人苦渴，栝蒌瞿麦丸主之。【10】

 渴欲饮水，口干舌燥者，白虎加人参汤主之。【12】

  脉浮发热，渴欲饮水，小便不利者，猪苓汤主之。【13】

水气病脉证并治第十四： 1、5、10、11、18、22、23、24、25、27、32

1\*、5\*、10\*、11\*。18\*、20、22\*、23\*、24\*、26、27、31、32、

师曰：病有风水、有皮水、有正水、有石水、有黄汗。风水其脉自浮，外证骨节疼痛，恶风；皮水其脉亦浮，外证胕肿，按之没指，不恶风，其腹如鼓，不渴，当发其汗；正水其脉沉迟，外证自喘；石水其脉自沉，外证腹满不喘；黄汗其脉沉迟，身发热，胸满，四肢头面肿，久不愈，必致痈脓。【1】

里水者，一身面目洪肿，其脉沉，小便不利，故令病水。假如小便自利，此亡津液，故令渴也，越婢加术汤主之。【5】

脉得诸沉，当责有水，身体肿重。水病脉出者，死。【10】

夫水病人，目下有卧蚕，面目鲜泽，脉伏，其人消渴。病水腹大，小便不利，其脉沉绝者，有水，可下之。【11】

师曰：诸有水者，腰以下肿，当利小便；腰以上肿，当发汗乃愈。【18】

 风水，脉浮身重，汗出恶风者，防已黄芪汤主之。腹痛者加芍药。【22】

 风水恶风，一身悉肿，脉浮而渴，续自汗出，无大热，越婢汤主之。【23】

皮水为病，四肢肿，水气在皮肤中，四肢聶聶动者，防已茯苓汤主之。【24】

里水，越婢加术汤主之，甘草麻黄汤亦主之。【25】

 厥而皮水者，蒲灰散主之。【27】

 心下坚，大如盘，边如旋盘，水饮所作，枳术汤主之。【32】

黄疸病脉证并治第十五：

寸口脉浮而缓，浮则为风，缓则为痹。痹非中风，四肢苦烦，脾色必黄，瘀热以行。【1】

心中懊憹而热，不能食，时欲吐，名曰酒疸。（02）

谷疸之为病，寒热不食，食即头眩，心胸不安，久久发黄为谷疸，茵陈蒿汤主之。【13】

酒黄疸，心中懊憹或热痛，栀子大黄汤主之。【15】

黄疸病，茵陈五苓散主之。（一本云茵陈汤及五苓散并主之）【18】

黄疸腹满，小便不利而赤，自汗出，此为表和里实，当下之，宜大黄硝石汤。【19】

诸黄，腹痛而呕者，宜柴胡汤。（必小柴胡汤，方见呕吐中）【21】

男子黄，小便自利，当与虚劳小建中汤。【22】

惊悸吐衄下血胸满瘀血病脉证治第十六：

病人胸满，唇痿舌青，口燥，但欲漱水，不欲咽，无寒热，脉微大来迟，腹不满，其人言我满，为有瘀血。【10】

病者如热状，烦满，口干燥而渴，其脉反无热，此为阴状，是瘀血也，当下之。【11】

吐血不止者，柏叶汤主之。【14】

下血，先便后血，此远血也，黄土汤主之。【15】

下血，先血后便，此近血也，赤小豆当归散主之。【16】

 心气不足，吐血，衄血，泻心汤主之。【17】

呕吐哕下利病脉证治第十七：

 趺阳脉浮而涩，浮则为虚，涩则伤脾，脾伤则不磨，朝食暮吐，暮食朝吐，宿谷不化，名曰胃反。脉紧而涩，其病难治。【05】

 呕而胸满者，茱萸汤主之。【8】

干呕，吐诞沫，头痛者，茱萸汤主之。【9】

呕而肠鸣，心下痞者，半夏泻心汤主之。【10】

 诸呕吐，谷不得下者，小半夏汤主之。【12】

 呕而脉弱，小便复利，身有微热，见厥者，难治，四逆汤主之。【14】

 呕而发热者，小柴胡汤主之。【15】

 胃反呕吐者，大半夏汤主之。（《千金》云：治胃反不受食，食入即吐。《外台》云：治呕心下痞硬者）。【16】

食已即吐者，大黄甘草汤主之。（《外台》方：又治吐水）【17】

病人胸中似喘不端，似呕不呕，似哕不哕，彻心中愦愦然无奈者，生姜半夏汤主之。【21】

 哕逆者，橘皮竹茹汤主之。【23】

 下利便脓血者，桃花汤主之。【42

 热利下重者，白头翁汤主之。【43】

疮痈肠痈浸淫病脉证并治第十八：

肠痈之为病，其身甲错，腹皮急，按之濡，如肿状，腹无积聚，身无热，脉数，此为肠内有痈脓，薏苡附子败酱散主之。【3】

肠痈者，少腹肿痞，按之即痛如淋，小便自调，时时发热，自汗出，复恶寒。其脉迟紧者，脓未成，可下之，当有血。脉洪数者，脓已成，不可下也。大黄牡丹汤主之。【4】

妇人妊娠病脉证并治第二十：

妇人宿有癥病，经断未及三月，而得漏下不止，胎动在脐上者，为癥痼害。妊娠六月动者，前三月经水利时，胎也。下血者，后断三月衃也。所以血不止者，其癥不去故也，当下其癥，桂枝茯苓丸主之。【2】

妇人怀娠六七月，脉弦发热，其胎愈胀，腹痛恶寒者，少腹如扇，所以然者，子脏开故也，当以附子汤温其脏。【03】

师曰：妇人有漏下者，有半产后因续下血都不绝者，有妊娠下血者，假令妊娠腹中痛，为胞阻，胶艾汤主之。【4】

妇人怀妊，腹中痛，当归芍药散主之。【5】

妊娠呕吐不止，干姜人参半夏丸主之。【6】

妇人产后病脉证治第二十一：

产后腹中痛，当归生姜羊肉汤主之；并治腹中寒疝，虚劳不足。【4】 产后腹痛，烦满不得卧，枳实芍药散主之。【5】

师曰：产妇腹痛，法当以枳实芍药散，假令不愈者，此为腹中有干血着脐下，宜下瘀血汤主之；亦主经水不利。【6】

产后中风，发热，面正赤，喘而头痛，竹叶汤主之。【09】

 产后下利虚极，白头翁加甘草阿胶汤主之。【11】

妇人杂病脉证并治二十二：

妇人中风，七八日续来寒热，发作有时，经水适断，此为热入血室，其血必结，故使如虐状，发作有时，小柴胡汤主之。【01】

妇人咽中如有炙脔，半夏厚朴汤主之。【05】

妇人脏躁，喜悲伤欲哭，象如神灵所作，数欠伸，甘麦大枣汤主之。【06】

 问曰：妇人年五十所，病下利数十日不止，暮即发热，少腹里急，腹满，手掌烦热，唇口干燥，何也？其证唇口干燥，故知之。当以温经汤主之。【09】

妇人腹中诸疾痛，当归芍药散主之。【17】

 妇人腹中痛，小建中汤主之。【18】

问曰：妇人病饮食如故，烦热不得卧，而反倚息者，何也？师曰：此名转胞不得溺也，以胞系了戾，故致此病，但利小便则愈，宜肾气丸主之。【19】